CELEX: E2010J0012
Language: sl
Date: 2011-06-28 00:00:00
Title: Sodba Sodišča z dne 28. junija 2011 v zadevi E-12/10 – Nadzorni organ Efte proti Islandiji (Pogodbena stranka ni izpolnila obveznosti – Svoboda opravljanja storitev – Direktiva 96/71/ES – Napotitev delavcev na delo – Minimalne plače – Plačan dopust v primeru bolezni ali nezgode – Nezgodno zavarovanje)

17.11.2011   
            
            
               SL
            
            
               Uradni list Evropske unije
            
            
               C 336/20
            
         SODBA SODIŠČA
   z dne 28. junija 2011
   v zadevi E-12/10
   Nadzorni organ Efte proti Islandiji
   (Pogodbena stranka ni izpolnila obveznosti – Svoboda opravljanja storitev – Direktiva 96/71/ES – Napotitev delavcev na delo – Minimalne plače – Plačan dopust v primeru bolezni ali nezgode – Nezgodno zavarovanje)
   2011/C 336/14
   V zadevi E-12/10, Nadzorni organ Efte proti Islandiji o pravicah in dolžnostih tujih podjetij, ki napotijo delavce na začasno delo na Islandijo, ter o pogojih teh delavcev za zaposlitev, katere predmet je ZAHTEVEK za ugotovitev, ali je Islandija izpolnila svoje obveznosti iz člena 36 Sporazuma EGP in člena 3 akta iz točke 30 Priloge XVIII k Sporazumu EGP (Direktiva Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev), kakor je bil prilagojen Sporazumu EGP s Protokolom 1 k Sporazumu, je Sodišče v sestavi: Carl Baudenbacher, predsednik, Thorgeir Örlygsson in Per Christiansen (sodnik poročevalec), sodniki, 28. junija 2011 razglasilo sodbo, katere izrek se glasi:
   Sodišče razglaša:
   
               1.
            
            
               Islandija z ohranitvijo veljavnosti člena 5 in člena 7 akta št. 45/2007 o pravicah in dolžnostih tujih podjetij, ki napotijo delavce na začasno delo na Islandijo, ter o pogojih teh delavcev za zaposlitev, ni izpolnila svojih obveznosti iz člena 36 Sporazuma EGP in člena 3 akta iz člena 3 Direktive Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev.
            
         
               2.
            
            
               Islandiji se naloži plačilo stroškov postopka.